**Decizia etapei de încadrare**

**Nr. din .2020**

Ca urmare a solicitării de emitere a acordului de mediu, adresată de **SC LIDL ROMANIA SCS** cu sediul în str.Industriilor nr.19, Chiajna, jud.Ilfov, înregistrată la Agenția pentru Protecția Mediului Mehedinți cu nr.3733 din 30.03.2020, în baza Legii nr. 292/2018 privind evaluarea impactului anumitor proiecte publice și private asupra mediului și a Ordonanței de urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări și completări prin Legea nr. 49/2011, cu modificările și completările ulterioare, Agenția pentru Protecția Mediului Mehedinți

***decide***,

ca urmare a consultărilor desfășurate în cadrul ședinței Comisiei de Analiză Tehnică din data de 16.07.2020, *că proiectul* *”* ***Deviere retea publica de canalizare menajera****”*,propus a fi amplasat în intravilanul mun.Orsova, intre str.Decebal si str.Portile de Fier, județul Mehedinți

***nu se supune evaluării impactului asupra mediului.***

**Justificarea prezentei decizii:**

1. **Motivele pe baza cărora s-a stabilit neefectuarea evaluării impactului asupra mediului** sunt următoarele:
2. Proiectul se încadrează în prevederile Legii nr. 292/2018 privind evaluarea impactului anumitor proiecte publice și private asupra mediului, Anexa nr. 2, 13 lit.a « Orice modificări sau extinderi, altele decât cele prevăzute la pct.22 din anexa nr.1, ale proiectelor prevăzute în anexa nr.1 sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului.»

Prin analiza criteriilor de selecție pentru stabilirea evaluării impactului asupra mediului din Anexa nr. 3 a Legii nr.292/2018 privind evaluarea impactului anumitor proiecte publice și private asupra mediului, lucrarile propuse in cadrul proiectului nu sunt de natura a genera un impact semnificativ asupra mediului.

1. **Caracteristicile proiectului**
   1. **Dimensiunea și concepția întregului proiect**

Proiectul propune relocarea din proprietatea privată apartinand S.C. LIDL ROMÂNIA S.C.S., identificată cu C.F. nr. 53694 din str. Decebal nr.1, în domeniul public a unui tronson de reţea de canalizare gravitaţională şi a unui tronson de canalizare sub presiune.

Terenul pe care se propune devierea reţelelor de canalizare menajeră se află amplasat în domeniul public al Municipiului Orşova, jud. Mehedinţi, str. Decebal şi str. Porţile de Fier

În vederea construirii magazinului LIDL pe terenul din Municipiul Orşova, str. Decebal, nr. 1, se vor dezafecta urmatoarele tronsoane ale reţelelor de canalizare menajeră :

-1 conductă metalică de 400 mm care transportă prin pompare apele uzate menajere din staţia de pompare existentă în zonă spre sistemul public de canalizare menajeră existent. Traseul conductei traversează dinspre str. Porţile de Fier spre str. Decebal, atât incinta S.C. FLORICOLA S.A., cât şi incinta S.C. LIDL ROMÂNIA S.C.S. Conducta este foarte veche şi pe lungimea acesteia se produc frecvent defecte care necesită intervenţii şi reparaţii.

-O conductă din tuburi de beton cu diametrul de 400 mm, care transportă în regim gravitaţional apă uzată menajeră din sistemul public de canalizare spre staţia de pompare existentă în zonă.

Asigurarea deversării apei menajere se va face prin noi tronsoane de canalizare amplasate în domeniul public.

Debitele de apă uzată menajeră provenite de la consumatorii de pe str. Decebal şi de pe străzile din amonte vor fi deversate în reţeaua de canalizare menajeră existentă pe str. Eroilor, în căminul CM2ex, pornind din căminul de vizitare CM1ex de pe str. Decebal. Tronsonul de canalizare se va realiza din conducte de PVC SN8 D=400 mm, având o lungime cumulată L=110.7 m şi se va amplasa la o distanţă de 4.00 m, respectiv 5.80 m faţă de capetele podului existent peste pârâu.

Tronsonul reţelei de canalizare menajeră proiectat va supratraversa pârâul Turlui la o înălţime de 2.16 m faţă de talvegul acestuia. Acest tronson de canalizare va fi susţinut şi rigidizat prin intermediul unei estacade metalice autoportante pe toată lăţimea pârâului. Estacada metalică se va sprijini la capete pe două fundaţii din beton armat încastrate în partea superioară a malurilor pârâului. Amplasarea celor două fundaţii se va realiza în aşa fel încât protecţia din beton a malurilor să nu fie afectată.

Pe reţeaua de canalizare menajeră proiectată se vor amplasa camine de vizitare din tuburi de beton prefabricate Dn1000mm, în număr de 4 buc, echipate cu placa din beton armat, capac carosabil şi scăriţă de acces. Căminul CM 3 amplasat în amonte de supratraversarea peste pârâul Turlui va fi echipat cu o vană de închidere tip batardou. Această vană este blocată în poziţia permanent deschis şi va fi manevrată pentru închidere doar în situaţia în care tronsonul care supratraversează pârâul este avariat sau necesită lucrări de întreţinere. În această situaţie, operatorul serviciilor de apă şi canalizare va asigura evacuarea debitelor din colectorul existent pe str. Decebal prin intermediul autovidanjelor din dotare.

* 1. **Cumularea cu alte proiecte existente și/sau aprobate**
* Nu exista alte proiecte in zona .
  1. **Utilizarea resurselor naturale, în special a solului, a terenurilor, a apei și a biodiversității**

Realizarea proiectului implică un consum redus de resurse naturale în perioada de execuție a lucrărilor (prin ocuparea suprafeței de teren necesare

Având în vedere natura investiției propuse, se apreciază faptul că nu vor fi efecte semnificative asupra mediului din punct de vedere al utilizării resurselor naturale.

* 1. **Cantitatea și tipurile de deșeuri generate/gestionate**

Pentru toate deșeurile generate se va realiza sortarea la locul de producere și depozitarea temporară în incintă.

Deșeurile rezultate în urma desfășurării activităților de construcție-montaj sunt următoarele:

* **deșeuri menajere** (20 03 01), generate din activitatea muncitorilor; se vor depozita în container și vor fi predate pe bază de contract către serviciul de salubrizare al localității; volumul va varia zilnic, funcție de numărul muncitorilor implicați în lucrări;
* **deșeuri reciclabile**: deșeuri de ambalaje de plastic (15 01 02), pentru care se recomandă colectarea și depozitarea separată, în recipiente adecvate, special destinate, urmând a fi predate către societăți autorizate, în vederea valorificării;

Depozitarea resturilor reciclabile se va face în cadrul incintei, în containere individuale, diferențiate pentru fiecare material reciclabil și se vor stabili termene de ridicare cu o firmă specializată în acest sens.

**Substanțele și preparatele chimice periculoase utilizate:** nu este cazul.

* 1. **Poluarea și alte efecte negative**

Investitia propune devierea retelei de canalizare din strada Portile de Fier spre str Decebal, cu supratraversarea paraului Turlui, Ținând cont de faptul ca se preconizează că acest tip de obiectiv nu va avea impact semnificativ asupra calității factorilor de mediu din zona influentă, urmând să se înregistreze o ușoară presiune doar în timpul lucrărilor de construcție.

***Factor de mediu apă***

***Factor de mediu aer*** Din punct de vedere al impactului asupra atmosferei, se va înregistra o influență redusa asupra calității aerului pe perioada de amenajare, datorata mijloacelor de transport și utilajelor folosite pentru realizarea lucrărilor

Ținând cont de anvergura investiției, se apreciază că nu vor exista influențe majore, cuantificabile, în ceea ce privește calitatea aerului în zonă.

***Zgomot și vibrații***

În faza de execuție, sursele de zgomot și vibrații sunt produse atât de acțiunile propriu-zise de muncă mecanizată, cât și de traficul auto din zona de lucru.

Aceste activități au un caracter discontinuu, fiind limitate, în general, numai pe perioada zilei. Se vor respecta zilele de odihnă legale și intervalul orelor de lucru permis în timpul zilei.

În cadrul funcționării imobilului nu se produc zgomote și vibrații care să aibă un impact semnificativ asupra factorului uman.

***Factor de mediu biodiversitate***

În planurile urbanistice aprobate terenul studiat are ca funcțiune, conform mențiunilor din certificatului de urbanism, respectiv în zona de dezvoltare durabilă a Parcului Natural ”Porțile de Fier” (conform Planului de Management aprobat prin H.G. nr. 1048/2013).

Urmare a locației, suprafața vizată de proiect este influențată de existența unei zone antropizate, iar proiectul nu poate avea efecte negative semnificative asupra siturilor Natura 2000, singur sau în combinație cu alte planuri sau proiecte.

Pe perioada de implementare a proiectului, fiind lucrări limitate în timp și într-o zonă antropizată, nu se prognozează un impact negativ asupra calității biodiversității din zonă.

Pe perioada de funcționare a obiectivului nu se vor înregistra presiuni suplimentare asupra factorului de mediu biodiversitate față de situația prezentă.

***Peisajul***

În timpul realizării lucrărilor, peisajul va fi afectat de prezența utilajelor și a echipelor de muncitori. Pe perioada functionarii obiectivului impactul vizual va fi unul pozitiv

***Mediul social și economic***

Activitatea propusă nu va avea impact asupra caracteristicilor demografice ale populației locale, nu va determina schimbări majore de populație în zonă.

**2.6 Riscurile de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform informațiilor științifice**

* riscul de accidente majore: nu este cazul;
* riscul de dezastre naturale: nu este cazul ;
* riscuri cauzate de schimbările climatice: nu este cazul.

Nu se vor utiliza materiale cu risc pentru om/mediu și titularul de proiect/constructorul va lua măsuri în vederea prevenirii accidentelor.

**2.7 Riscurile pentru sănătatea umană**

Obiectivul propus nu are un caracter special care să-l facă incompatibil cu vecinătățile (fiind o construcție civilă obișnuită, cu funcțiunea de pensiune).

Conductele propuse se vor executa din materiale moderne PEHD cu durata mare de exploatare care respectă normativele în vigoare. Astfel pierderile de apă din sistem vor fi mult diminuate (se vor evita atât infiltraţiile de ape subterane, cât si exfiltraţiile de ape uzate, în acviferele subterane), iar cheltuielile de întreţinere şi exploatare vor fi mult reduse prin limitarea posibilităţilor apariţiei avariilor

Se vor respecta regulile de circulaţie, fiind semnalizate corespunzător zonele de lucru atât ziua cât şi noaptea.

1. **Amplasarea proiectului**

**3.1 Utilizarea actuală și aprobată a terenurilor**

Conform certificatului de urbanism nr.112 din 24.09.2019 emis de Primăria mun. Orsova, terenul pe care se va realiza obiectivul este situat în intravilanul mun Orsova, este proprietatea privata avand destinatia de zona institutiilor publice, comert si servicii. Imobilul este inclus in lista monumentelor istorice – se afla in zona de protectia a monumentelor istorice la aproximativ 60 m de Catedrala Romano-Catolica, fapt pt. care s-a obtinut Avizul favorabil nr.52/17.07.2020 al Directiei Judetene pentru Cultura Mehedinti

**3.2 Bogăția, disponibilitatea, calitatea și capacitatea de regenerare relative ale resurselor naturale, inclusiv solul, terenurile, apa și biodiversitatea, din zonă și din subteranul acesteia**

Terenul pe care se va construi obiectivul se află în zona de dezvoltare durabilă a Parcului Natural Porțile de Fier, potrivit zonării interne din Planul de Management al Parcului Natural Porțile de Fier. Pe terenul analizat nu există specii de plante și animale pentru care să fie necesare măsuri speciale de conservare.

**3.3 Capacitatea de absorbție a mediului natural, acordându-se o atenție specială următoarelor zone:**

* + 1. Zone umede, zone riverane, guri ale râurilor: ***nu este cazul*.**
    2. Zone costiere și mediul marin: ***nu este cazul.***
    3. Zonele montane și forestiere: ***nu este cazul.***
    4. Arii naturale protejate de interes național, comunitar, internațional
    5. Zone clasificate sau protejate conform legislației în vigoare: situri Natura 2000 desemnate în conformitate cu legislația privind regimul ariilor naturale protejate, conservarea habitatelor naturale, a florei și faunei sălbatice
    6. Zonele prevăzute de legislația privind aprobarea Planului de amenajare a teritoriului național - Secțiunea a III-a - zone protejate, zonele de protecție instituite conform prevederilor legislației din domeniul apelor, a celei privind caracterul și mărimea zonelor de protecție sanitară și hidrogeologică

Amplasamentul proiectului se află în zona Parcului Natural Porțile de Fier și siturile Natura 2000: două arii de protecţie specială avifaunistică - ROSPA0026 Cursul Dunării-Baziaș-Porțile de Fier, ROSPA0080 Munții Almăjului-Locvei și situl de importanţă comunitară - ROSCI0206 Porțile de Fier.

Titularul a obtinut avizul favorabil nr. al RNP Romsilva, Administratia Parcului Natural Portile de Fier

* + 1. Zonele în care au existat deja cazuri de nerespectare a standardelor de calitate a mediului prevăzute de legislația națională și la nivelul Uniunii Europene și relevante pentru proiect sau în care se consideră că există astfel de cazuri: ***nu este cazul.***
    2. Zonele cu o densitate mare a populației: ***nu este cazul****.*
    3. Peisaje și situri importante din punct de vedere istoric, cultural sau arheologic: ***nu este cazul.***

1. **Tipurile și caracteristicile impactului potențial**
   1. **Importanța și extinderea spațială a impactului**

Fiind o zonă antropizată, în zonă și în imediata vecinătate a lucrărilor propuse, nu sunt identificate specii sau habitate de interes.

Se apreciază că populația nu va fi afectată în mod negativ din punct de vedere al calității mediului del ucrarile propuse, în schimb va beneficia de avantajele îmbunătățirii infrastructurii

Beneficiarul va avea constant în vedere, indiferent de extinderea estimată a impactului, măsuri pentru evitarea/reducerea potențialelor efecte negative asupra mediului.

* 1. **Natura impactului**

Pe perioada execuției lucrărilor de amenajare, impactul asupra populației va fi minim În execuția lucrărillor se vor lua măsuri de protecție pentru a minimaliza poluarea cu praf și poluarea sonoră. Impactul va fi numai pe termen scurt (pe durata execuției lucrărilor).

Pentru perioada de exploatare, ca urmare a faptului că obiectivul propus în cadrul proiectului se va afla într-o zonă antropizată, se apreciază că impactul potențial asupra factorilor de mediu este nesemnificativ.

* 1. **Natura transfrontieră a impactului**

Proiectul nu intră sub incidenţa Convenţiei din 25 februarie 1991 privind evaluarea impactului asupra mediului în context transfrontieră, adoptată la Espoo la 25 februarie 1991, ratificată prin Legea nr. 22/2001.

* 1. **Intensitatea şi complexitatea impactului**

Se consideră că magnitudinea și complexitatea impactului generat de proiectul propus, atât din punct de vedere constructiv, cât și din punct de vedere funcțional, vor fi reduse și nu vor avea o influență semnificativă asupra factorilor de mediu din zonă.

* 1. **Probabilitatea impactului**

Posibilitatea de apariție a impactului asupra factorilor de mediu, în perioada de execuție, va avea caracter local. Probabilitatea unui impact semnificativ este redusă. Toate utilajele și echipamentele folosite la realizarea prezentei investiții vor avea un grad ridicat de performanță care vor îndeplini toate cerințele de mediu aferente.

* 1. **Debutul, durata, frecvenţa şi reversibilitatea impactului**

În perioada de execuție și de funcționare, impactul potențial asupra populației și sănătății populației, solului, folosințelor și bunurillor materiale, calității și regimului calitativ al apei, calității aerului și climei, generarea de zgomot și vibrații, peisajului și mediului vizual, interacțiunilor dintre elementele de mediu, prezintă următoarele caracteristici:

***În perioada de execuție****:*

* **Durata impactului*:*** impactul este de durată determinată, pe perioada realizării lucrărilor de construcție;
* **Frecvența impactului*:*** lucrările de construcție se vor derula într-o etapă compactă a cărei durată este precizată în studiul de fezabilitate;
* **Reversibilitatea impactului*:*** impactul este reversibil, întrucât, ulterior finalizării lucrărilor de execuție, vor fi efectuate lucrări specifice de redare a amplasamentului la starea inițială, și anume: evacuarea organizării de șantier (utilajele și echipamentele de construcție, depozitele temporare, toaleta ecologică); curățarea terenului de pământ, nisip și trasportarea în zone reglementate; eliminarea deșeurilor generate de angajații de pe șantier și deșeurile de ambalaje rezultate de la materialele de construcții utilizate.

Măsurile întreprinse cu scopul evitării unor situații accidentale vor impiedica producerea unui impact ireversibil asupra factorilor de mediu.

***În perioada de funcționare****:*

* ***Durata impactului:*** foarte redusă;
* ***Frecvența impactului:*** accidental;
* ***Reversibilitatea impactului:***în condiții de funcționare normală a obiectivului din cadrul investiției propuse, se apreciează că nu sunt situații care să determine ireversibilitatea impactului.
  1. **Cumularea impactului cu impactul altor proiecte existente şi/sau aprobate**

Nu este cazul.

**4.8** **Posibilitatea de reducere efectivă a impactului**

Reducerea impactului asupra mediului se realizează respectând condițiile impuse pentru executarea lucrărilor prevăzute de proiect, ***descrise la punctul IV.*** Aplicarea măsurilor de diminuare a impactului generat de realizarea investiției, împreună cu obligația constructorului de a respecta legislația de mediu în vigoare, vor contribui la reducerea oricărui potențial impact asupra mediului.

1. Observatiile publicului: pe perioada derularii procedurii nu au fost inregistrata observatii sau recomandari din partea publicului

**II. Motivele pe baza cărora s-a stabilit neefectuarea evaluării adecvate:**

Proiectul propus ***nu intră sub incidenţa art. 28 din O.U.G. nr. 57/2007*** privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare, aprobată prin Legea nr.49/2011, deoarece nu poate avea efecte negative semnificative asupra siturilor Natura 2000, singur sau în combinație cu alte planuri sau proiecte, lucrările fiind efectuate în intravilanul localității, regimul economic al terenului este de curți-construcții, respectiv în zona de dezvoltare durabilă a Parcului Natural Porțile de Fier, conform Planului de Management aprobat prin H.G. nr. 1048/2013 – *punct de vedere nr. 965/21.06.2019 emis de compartimentul Biodiversitate din cadrul A.P.M. Mehedinți.*

Regia Națională a Pădurilor Romsilva Administrația Parcului Natural Porțile de Fier, în calitate de Administrator al Parcului Natural Porțile de Fier, a emis Avizul favorabil nr. 1837/19.06.2019.

Motivele care au stat la baza deciziei de emitere a avizului favorabil cu condiții restictive, sunt următoarele:

1. Investiția respectă prevederile legale ale art. 22 din O.U.G. nr.57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare, aprobată prin Legea nr.49/2011, cu modificările şi completările ulterioare;
2. Investiția respect prevederile Planului de Management și Regulamentul Parcului Natural Porțile de Fier, aprobat prin H.G. nr.1048/13.12.2013.
3. **Motivele pe baza cărora s-a stabilit neefectuarea evaluării impactului asupra corpurilor de apă:**

Conform Adresei de corespondenta ABA. Banat, nr.9691/22.07.2019, inregistrata la A.P.M. Mehedinți cu nr.10422/22.07.2019, ***pentru proiectul propus nu este necesar studiul de evaluare a impactului asupra corpurilor de apă (S.E.I.C.A.)***, dar este necesar Avizul de gospodărire a apelor.

A fost obținut Avizul de gospodărire a apelor nr. ABAB-285 din 05.09.2019 emis de Administrația Națională ”Apele Române” – Administrația Bazinală de Apă Banat.

A fost obtinut de asemenea Avizul de amplasament nr.18 din 23.07.2019 pentru acest proiect

**Condiții de realizare a proiectului:**

* Lucrările se vor realiza în limita proprietății.
* Încheierea unui contract între beneficiar, firma de vidanjare și operatorul stației de epurare pentru preluarea apelor uzate menajere din bazinul etanș vidanjabil și epurarea acestora.
* Incheierea unui contract intre beneficiar si firma de vidanjare a toaletelor ecologice
* Beneficiarul are obligația să se racordeze la rețeaua centralizată de alimentare cu apă și canalizare menajeră a localității Svinita, în momentul extinderii acesteia în zona investiției.
* Se vor respecta cele înscrise în avizele anexate și documentația tehnică, nu se vor accepta modificări.
* Poluarea în orice mod a apelor de suprafață sau subterane se sancționează prin aplicarea prevederilor Legii Apelor nr.107/1996, cu modificările și completările ulterioare.
* Se interzice ”evacuarea de ape uzate epurate și sau/neepurate în apele subterane sau pe terenuri, cu excepția folosirii apelor uzate epurate corespunzător, cu respectarea indicatorilor de calitate la evacuare prevăzuți în H.G. nr.188/2002 pentru aprobarea unor norme privind condițiile de descărcare în mediul acvatic a apelor uzate, cu modificările și completările ulterioare, pentru irigații, în baza unui studio și cu condiția monitorizării acestor ape” (Articolul 16(1) din Legea Apelor).
* În cazul producerii unor daune riveranilor, din cauza unei exploatări necorespunzătoare care poate influența defavorabil curgerea apelor, poluarea apelor, stabilitatea malurilor, beneficiarul va suporta integral cheltuielile generate de remedierea acestora.
* Beneficiarul avizului de gospodărire a apelor are obligația să anunțe emitentul, în scris, data de începere a execuției lucrărilor, cu 10 zile înainte de aceasta.

1. **Condițiile de realizare a proiectului** pentru evitarea sau prevenirea eventualelor efecte negative semnificative asupra mediului:

Lucrările se vor desfăşura pe amplasamentul din intravilanul comunei Svinita, respectându-se următoarele prevederi:

* ***Se vor respecta datele şi specificaţiile din documentaţia tehnică precum şi legislaţia de mediu în vigoare;***
* ***Se vor respecta măsurile și condițiile impuse în avizul de gospodărire a apelor;***
* ***Se vor respecta măsurile și condițiile impuse în avizul administrației parcului natural Porțile de Fier;***
* ***Se vor respecta măsurile prevăzute prin proiect în vederea diminuării impactului asupra factorilor de mediu;***
* ***Beneficiarul răspunde de realizarea corectă a lucrărilor propuse, prezentate în Memoriul de prezentare;***
* Pe perioada de implementare a proiectului se vor utiliza echipamente și utilaje de generație recentă, prevazute cu sisteme performante de minimizare și reținere a poluanților în atmosferă și care să genereze nivele minime de zgomot;
* Utilajele ce vor deservi activitățile desfășurate vor trebui să dețină toate inspecțiile tehnice necesare care să ateste funcționarea corespunzătoare a tuturor echipamentelor ce pot genera scurgeri de lubrifianți sau produse petroliere;
* Se va interzice efectuarea de intervenții la mijloacele de transport și echipamente la locul lucrării pentru a evita scăpări accidentale de produs petrolier in sol
* În perioada executării lucrării de construcție a obiectivului se va avea în vedere aspectul salubru al utilajelor folosite, semnalizarea lucrărilor și asigurarea unui ritm corespunzator de lucru cu efecte asupra minimizării timpului necesar pentru implementare;
* Activitatea se va desfășura strict în zona avizată prin actele de reglementare obținute pentru investiție. Se interzice ocuparea unor alte suprafețe, necuantificate ca fiind necesare în economia investitiei;
* Se interzice abandonarea deșeurilor și/sau depozitarea în locuri neautorizate;

***Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.***

*Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările și completările ulterioare.*

*Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.*

*Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.*

*Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința publicului a deciziei.*

*Autoritatea publică emitentă are obligația de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.*

*Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.*

*Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului și ale Legii nr. 554/2004, cu modificările și completările ulterioare.*

**DIRECTOR EXECUTIV,**

Constantin Viorel VISAN

**Șef Serviciu A.A.A.,**  **Întocmit,**

Dragoș Nicolae TARNIȚĂ Marilena FAIER

**Șef Birou C.F.M.**

Liviu CĂPRESCU Cristian MIREA